പൂവെരുക്

ശരീരത്തിലാകമാനം മഞ്ഞകലർന്ന തവിട്ടുനിറത്തിലുള്ള പുള്ളികളും വാലിൽ വളയങ്ങളുമുള്ള സാധാരണ ഇനം വെരുകാണ് പൂവെരുക്  ഇവയുടെ രോമാക്കുപ്പായത്തിന്റെ നിറം തവിട്ടു മുതൽ ചാരനിറം വരെയാകാം. കറുപ്പും വെളുപ്പും വളയങ്ങളുള്ള വാലിൽ  ഇരുണ്ട വളയങ്ങളുണ്ടാകും. മുതുകിൽ രോമങ്ങളില്ല. ക്രീം നിറമുള്ള കഴുത്തിൽ കുറുകെ രണ്ടു ഇരുണ്ട വരകളുണ്ട്. ചെവികൾ ചെറുതും ഉരുണ്ടതുമാണ്.അവ പൂച്ചയുടെതുപോലെ തലയുടെ മുകളിൽ പരസ്പരം അടുത്താണുള്ളത്. കാലുകൾ ഇരുണ്ട നിറമുള്ളതും നീളമുള്ളതുമാണ്.

 സ്വഭാവരീതി 
തറയിൽ കഴിയാനാണ് താല്പര്യം. അപൂർവ്വമായെ മരത്തിൽ കഴിയാറുള്ളു. മാളങ്ങളിലോ പാറയ്ക്കിടയിലോ കൂടുണ്ടാക്കുന്നു.

 ആവാസവ്യവസ്ഥ 
ജമ്മു കാശ്മീർ, മരുഭൂമി, ഹിമാലയം എന്നിവടങ്ങളിലൊഴിച്ച്   ഇന്ത്യയിൽ എല്ലാ ആവാസവ്യവസ്ഥയിലും കാണപ്പെടുന്നു. 

 നിലനിൽപ്പിനുള്ള ഭീഷണി 
ആവാസവ്യവസ്ഥയുടെ നഷ്ടം, വാഹനങ്ങൾ തട്ടി മരിക്കുന്നത്.

 ഇതും കാണുക  
 കേരളത്തിലെ സസ്തനികൾ

അവലംബം

പുറത്തേക്കുള്ള കണ്ണികൾ

വർഗ്ഗം:കേരളത്തിലെ സസ്തനികൾ